Συντεταγμένες: 05°01′00″S 32°48′00″E﻿ / ﻿5.01667°S 32.80000°E﻿ / -5.01667; 32.80000

| Αστική Περιοχή Ταμπόρα ήΑστική Επαρχία Ταμπόρα *(Tabora Urban District)* |
| --- |
| Τοπική ονομασία | *Wilaya ya Tabora Mjini* |
| Χάρτης της Τανζανίας (σε ανοικτό γκρι) όπου φαίνονται:α. η Περιφέρεια Ταμπόρα (σε ανοικτό πράσινο) καιβ. η Αστική Περιοχή Ταμπόρα (σε σκούρο πράσινο). |
| Χάρτης της Περιφέρειας Ταμπόρα (σε ανοικτό γκρι) όπου φαίνεται η Αστική Περιοχή Ταμπόρα (σε κόκκινο). |
| Χώρα | Τανζανία ! Τανζανία |
| Ζώνη | Κεντρική |
| Περιφέρεια | Ταμπόρα *(Tabora Region)* |
| Επαρχιακός Επίτροπος | *Queen Mwashinga Mlozi* |
| Επιφάνεια |  20.104 km² 7.762,19 mi² |
| Πληθυσμός | 226.999 (2012) |
| Πυκνότητα Πληθυσμού |  11,29 / km² (2012) 29,24 / mi² (2012) |
| Ζώνη Ώρας Ανατολικής Αφρικής | +3 |
| Ταχυδρ. Κώδικας | ??xxx |
| Κωδικός κλήσης | 027 |
| Δικτυακός Ιστότοπος | morogoro.go.tz |
|

Η **Αστική Περιοχή Ταμπόρα** *(Tabora Urban District)*, είναι μία από τις επτά περιοχές στην Περιφέρεια Ταμπόρα της Τανζανίας. Αυτή η περιοχή είναι ως επί το πλείστον από την πόλη της Ταμπόρα και τα προάστιά της. Συνορεύει σχεδόν εντελώς με την Περιοχή Ουυούι *(Uyui District)*. Έχει ένα μικρό σύνορο προς τα βόρεια με την Περιοχή Νζέγκα *(Nzega District)*. Η διοικητική της έδρα, είναι η πόλη της Ταμπόρα.

Σύμφωνα με την Εθνική Απογραφή της Τανζανίας του 2002, ο πληθυσμός της Αστικής Περιοχής Ταμπόρα ήταν 188.808 κάτοικοι. 
Σύμφωνα με την Εθνική Απογραφή της Τανζανίας του 2012, ο πληθυσμός της Αστικής Περιοχής Ταμπόρα ήταν 226.999 κάτοικοι.

Προφορά, ετυμολογία
-------------------

Η ονομασία «Ταμπόρα», στα Ελληνικά προφέρεται Τα-μπό-ρα.

Ετυμολογία
----------

Η ονομασία "Ταμπόρα" προέρχεται από την λέξη "ματομπόρουα" ("*matoborwa*") που στη γλώσσα των Νυαμουέζι , σημαίνει γλυκοπατάτα και που ήταν η βασική τροφή των κατοίκων της Ταμπόρα. Οι ξένοι δεν μπορούσαν να προφέρουν τη λέξη "ματομπόρουα" ("*matoborwa*") και αντιθέτως την πρόφεραν ως "Τομπόρα", με αποτέλεσμα αργότερα, το "Τομπόρα" να παραφθαρεί και να γίνει το σημερινό "Ταμπόρα". Η ονομασία "Ταμπόρα" προήλθε από τη λέξη "ματομπόρουα" ("*matoborwa*")' που σημαίνει γλυκοπατάτες, οι οποίες ήταν ένα βασικό είδος διατροφής των κατοίκων της φυλής Νυαμουέζι (*Nyamwezi*), την πολυπληθέστερη φυλή στην περιοχή. Οι ξένοι-επισκέπτες δεν μπορούσαν να προφέρουν τη "ματομπόρουα" ("*matoborwa*") και αντ' αυτού την έλεγαν Τ**ο**μπόρα *(Tobora)*, η οποία συν τω χρόνω μετατράπηκε σε Τ**α**μπόρα *(Tabora)*.

Ιστορία
-------

Ο Δήμος Ταμπόρα είναι 800 χιλιόμετρα δυτικά του Νταρ ες Σαλαάμ, 320 χλμ. ανατολικά από το λιμάνι της Κιγκόμα στις όχθες της Λίμνης Τανγκανίκα και 360 χλμ. νότια της πόλης Μουάνζα *(Mwanza)*. Το κλίμα της περιοχής είναι γενικά ζεστό (20 έως 32 βαθμούς), με τη σχετική υγρασία να κυμαίνεται από 25 έως 65% και τη βροχόπτωση να κυμαίνεται από 650 έως 850 mm ανά έτος.

Η **Αστική Επαρχία Ταμπόρα** αναμένεται να έχει συνολικό πληθυσμό 197.825 άτομα, σύμφωνα με την απογραφή του 2002 και το ρυθμό ανάπτυξης του 2,36% ετησίως, εντός της περιοχής δικαιοδοσίας των 1.092,26 τετραγωνικών χιλιόμετρων.

Το ποσοστό αλφαβητισμού του πληθυσμού στο Δήμο Ταμπόρα είναι 56%, το οποίο έχει επιπτώσεις και για την ενημέρωση στην υγεία. Ο Δήμος είναι αρκετά καλά συνδεδεμένος με σιδηροδρομικές, οδικές και αεροπορικές υπηρεσίες, αν και το κύριο μέσο μεταφοράς είναι ο σιδηρόδρομος. Παρόλο που οι δρόμοι καλύπτουν ένα αρκετά μεγάλο ποσοστό από το δήμο, η κατάσταση των οδών, επιδεινώνεται λόγω της έλλειψης κονδυλίων για τη συντήρηση και την κατασκευή νέων δρόμων και αυτό επηρεάζει δυσμενώς την πρόσβαση στις υπηρεσίες υγείας.

Στο Δήμο, η γεωργία είναι η κύρια οικονομική δραστηριότητα, με επίκεντρο αραβόσιτο, ρύζι, τα αράπικα φιστίκια, τα φασόλια, πράσινα φασολάκια, μανιόκα, γλυκοπατάτες και καπνό. Η Ταμπόρα είναι επίσης γνωστή για τη μελισσοκομία (μέλι και Κερί μέλισσας) και δραστηριότητες δασικής υλοτομίας. Η κτηνοτροφία είναι επίσης μια σημαντική οικονομική δραστηριότητα στην περιφέρεια. 

Μεγάλο μέρος της καλλιεργήσιμης γης στο Δήμο Ταμπόρα έχει υποβαθμιστεί λόγω των κακών πρακτικών άρδευσης και την αύξηση της ζήτησης γης για γεωργία, βόσκηση και καυσόξυλα. Ο βιομηχανικός τομέας απασχολεί περίπου 8.929 άτομα, 13,5% των οποίων είναι στον επίσημο τομέα.

Υπάρχουν διάφορες εμπορικές δραστηριότητες οι οποίες ποικίλλουν σε μέγεθος και περιλαμβάνουν διάφορες δραστηριότητες λιανικής όπως τρόφιμα, χαρτικά, ξενοδοχεία, μπαρ, ξενώνες, εστιατόρια, σινεμά, φαρμακεία κλπ. Οι εμπορικές δραστηριότητες είναι κυρίως συγκεντρωμένες στην κεντρική περιοχή, ενώ οι αγροτικές περιοχές είναι σε μεγάλο βαθμό ανεπαρκώς οργανωμένες. Περιληπτικά, τα χαμηλά εισοδήματα του πληθυσμού, η χαμηλή παραγωγικότητα της γης και η ύπαρξη της κακής υποδομής, επηρεάζουν τη χαμηλή υγειονομική ποιότητα του πληθυσμού και την πρόσβασή τους στις υπηρεσίες υγείας.

Η Ταμπόρα απέκτησε το 1958, καθεστώς Κοινοτικού Συμβουλίου *(Township Council)* και τον Ιούλιο του 1988, αναπτύχθηκε σε Δημοτικό Συμβούλιο *(Municipal Council)*. Διοικητικά, ο Δήμος υποδιαιρείται σε 21 τμήματα· 8 αγροτικά και 13 αστικά. Τα αστικά τμήματα υποδιαιρούνται σε 116 οδούς, ενώ τα αγροτικά τμήματα υποδιαιρούνται σε 24 χωριά, τα οποία περαιτέρω υποδιαιρούνται σε 117 οικισμούς.

Το Δημοτικό Συμβούλιο έχει 9 υπηρεσίες: υγείας, χρηματοδότησης, οικονομικού προγραμματισμού και εμπορίου, εκπαίδευσης, γεωργίας, κτηνοτροφίας και συνεταιρισμών, ανάπτυξης της κοινότητας, έργων, χωροταξίας και περιβάλλοντος, διοίκησης και προσωπικού. Η οικονομική βάση του Δήμος εξαρτάται από τον τομέα των υπηρεσιών οι οποίοι παρέχονται από την κεντρική και τοπική κυβέρνηση. Άλλες οικονομικές δραστηριότητες στο Δήμο είναι δημόσιες υπηρεσίες, εμπόριο, μικρές επιχειρήσεις, βιομηχανία, μικρής κλίμακας γεωργία και δασοκομία.

Η Βιομηχανική Ανάπτυξη
----------------------

Το κλίμα της περιφέρειας ευνοεί τη δασοκομία, την κτηνοτροφία και τις βιομηχανίες μεταποίησης της γεωργίας. Στη δεκαετία του 1960 και του 1970, η Ταμπόρα ήταν δημοφιλής στις βιομηχανίες επεξεργασίας ξύλου και εμπορικά σήματα όπως η *«Tabora Misitu»* ήταν μια κοινή ονομασία. Από την άλλη πλευρά, η μελισσοκομική βιομηχανία ήταν ιδιαίτερα ανεπτυγμένη και η Ένωση Μελισσοκομικού Συνεταιρισμού Ταμπόρας που βρίσκεται στην *Kipalapala* στο Τμήμα *Itetemia* ήταν διάσημη με εξαγωγές στη Δυτική Γερμανία, Βρετανία, Ηνωμένες Πολιτείες και άλλες δυτικές χώρες να ανέρχονται σε περισσότερους από 200.000 τόνους το 1989. Το 1992, οι μελισσοκόμοι της Ταμπόρα κέρδισαν την πιστοποίηση από την «*Association and Organic Standards of Bristol, UK*» ως παραγωγοί οργανικής κηρήθρας και μελιού. Το διάσημο μπλε ετικέτας πακέτο μελιού, ευρέως ονομάζεται «Βασίλισσα της Αφρικής», έχει όμως χάσει την φήμη του, καθώς η βιομηχανία βρίσκεται σε κακές συνθήκες μετά την απελευθέρωση του μελιού από την αγορά και την πώληση των επιχειρήσεων.

### Αναπτυξιακά στοιχεία

Ενδεικτικό της ανάπτυξης στην Περιοχή είναι το γεγονός ότι ενώ το 1910 οι Ινδοί στην περιοχή αριθμούσαν μόλις 51 ψυχές το 1913 έφτασαν να αριθμούν 496 κατοίκους.

Η αξία των εισαγωγών της κλωστοϋφαντουργίας της Γερμανικής Ανατολικής Αφρικής—ο καλύτερος δείκτης της οικονομικής δραστηριότητας των αγροτών (εκείνης της εποχής)—αυξήθηκε μεταξύ του 1905 και του 1912, από 6.876.296 σε 16.508.349 μάρκα.

Μεταφορές
---------

Ο χωματόδρομος Κύριος δρόμος *T18* από την Περιφέρεια Σινγκίντα στην Κιγκόμα και ο χωμάτινος κύριος δρόμος *T8* από την Μπέυα *(Mbeya)* προς την Μουάνζα *(Mwanza)* περνούν μέσα από την περιοχή.

Η Κεντρική Σιδηροδρομική Γραμμή της Τανζανίας - από το Νταρ ες Σαλαάμ προς την Κιγκόμα - περνά μέσα από την περιοχή. Υπάρχει ένας κεντρικός σιδηροδρομικός σταθμός, στην πόλη της Ταμπόρα. Το τμήμα από την Ταμπόρα προς τη Μουάνζα *(Mwanza)* διακλαδίζεται σε αυτό το σταθμό.

Το αεροδρόμιο της Ταμπόρα, βρίσκεται 7 χιλιόμετρα νοτίως του κέντρου της πόλης Ταμπόρα. Η ανακαίνιση του αεροδρομίου ολοκληρώθηκε το 2015 και η *Precision Air* άρχισε να πετά προς το αεροδρόμιο, από το Νταρ ες Σαλαάμ και την Κιγκόμα.

Διοικητικές υποδιαιρέσεις
-------------------------

Από το 2012, Αστική Περιοχή Ταμπόρα διαιρείται διοικητικά σε 25 Τμήματα:

### Τμήματα

* *Chemchem*
* *Cheyo*
* *Gongoni*
* *Ifucha*
* *Ikomwa*
* *Ipuli*
* *Isevya*
* *Itetemia*
* *Itonjanda*
* *Kabila*
* *Kakola*
* *Kalunde*
* *Kanyenye*
* *Kiloleni*
* *Kitete*
* *Malolo*
* *Mbugani*
* *Misha*
* *Mtendeni*
* *Ndevelwa*
* *Ng`ambo*
* *Ntalikwa*
* *Tambukareli*
* *Tumbi*
* *Uyui*

Πηγές
-----

* (Αγγλικά) Tabora Urban District Homepage for the 2002 Tanzania National Census

Δείτε επίσης
------------

* Διοικητικές υποδιαιρέσεις της Τανζανίας
* Περιφέρεια Ταμπόρα
* Ταμπόρα

Σημειώσεις
----------

1. ↑   Η φυλή Νυαμουέζι *(Nyamwezi)*, πρωτοεμφανίστηκε γύρω στο 1830, μετά από τον σχηματισμό της πόλης Καχάμα (*Kahama*), την οποία επίσης είχαν καταλάβει οι Νυαμουέζι (*Nyamwezi*). Καθώς ο κόσμος ταξίδευε από/προς την Καχάμα (*Kahama*), οι Άραβες τους ρωτούσαν από που έρχονταν ή προς τα πού πήγαιναν; Η απάντηση ήταν "*Unyamwezini*" («Ουνυαμουέζι»), που σημαίνει ένας τόπος απ'όπου ανατέλλει το φεγγάρι.
2. ↑   Χάριν της μετάφρασης, προτιμήθηκε να διατηρηθούν τα τμήματα με την Αγγλική-Σουαχίλι γραφή έναντι της Ελληνικής τους γραφής. Ο λόγος που γίνεται αυτό, είναι διότι ορισμένες ονομασίες δεν μπορούν να αποδοθούν 100% με την Ελληνική γραφή, π.χ. τόσο η Αγγλική-Σουαχίλι ονομασία *Ng`ambo* όσο και η ονομασία *Ng`abo*, στα Ελληνικά γράφονται ως «Νγκ'άμπο». Η αναγραφή λοιπόν της Αγγλικής-Σουαχίλι ονομασίας, μας βοηθά στη συγκεκριμένη περίπτωση, να δούμε ότι η Ελληνική ονομασία προφέρεται ως «Ν-γκ'ά-μ-μπο» και όχι ως «Ν-γκ'ά-μπο» (γιατί δεν είναι *Ng`abo* αλλά *Ng`ambo*). Υπάρχουν αρκετές τέτοιες περιπτώσεις, οπότε η παράλληλη παράθεση της Αγγλικής-Σουαχίλι ονομασίας, διευκολύνει στην Ελληνική ανάγνωση της ονομασίας. Επιπλέον, όπου υπάρχει ονομασία σε Ελληνική γραφή, παρατίθεται απαραιτήτως *(εντός παρενθέσεως)* και η Αγγλική-Σουαχίλι ονομασία, ώστε να διευκολυνθεί περαιτέρω, ο μη εξοικειωμένος (με τις Σουαχίλι ονομασίες) αναγνώστης.

Παραπομπές σημειώσεων
1. ↑   The United Republic of Tanzania / Nassoro W. Malocho (MP), Minister of State Planning & Parastatal Sector Reform (Μάιος 1998). «Tabora Region Socio-Economic Profile / 1.0 Land, People & Climate / 1.7 Ethnicity» (PDF). (joint publication) by a. The Planning Commission - Das es Salaam & b. The Regional Commissioner's Office - Tabora. Ανακτήθηκε στις 19 Μαΐου 2016.

Παραπομπές
----------

1. ↑  , τελευταία επίσκεψη: 14 Οκτωβρίου 2016
2. ↑  Gwillim Law (28 Οκτωβρίου 2015). «Districts of Tanzania». Statoids. Ανακτήθηκε στις 18 Μαΐου 2016.
3. 1 2  «Census 2012». *National Bureau of Statistics*. Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 29 Φεβρουαρίου 2016.
4. ↑  
The Planning Commission Dar es Salaam & Regional Commissioner's Office Tabora (May. 1998). «Section I, 1.7 Ethnicity». *Tabora Region Socio-economic Profile*: 8-9. doi:13 Feb. 2019. .
5. ↑  The United Republic of Tanzania / Nassoro W. Malocho (MP), Minister of State Planning & Parastatal Sector Reform (Μάιος 1998). «Tabora Region Socio-Economic Profile / 1.0 Land, People & Climate / 1.7 Ethnicity» (PDF). (joint publication) by a. The Planning Commission - Das es Salaam & b. The Regional Commissioner's Office - Tabora. Ανακτήθηκε στις 19 Μαΐου 2016.
6. 1 2  John Iliffe (1969). «The European challenge». *Tanganyika Under German Rule (1905-1912)*. New York: Cambridge University Press. σελίδες 97/251. ISBN 978-0-521-05371-6.
7. ↑  «Road Networks». *Tanroads*. Αρχειοθετήθηκε από το πρωτότυπο στις 3 Απριλίου 2016. Ανακτήθηκε στις 23 Φεβρουαρίου 2016.
8. ↑  «Airline confirms relaunch of Dar-Tabora route next week». *The Citizen*. Αρχειοθετήθηκε από το πρωτότυπο στις 7 Μαρτίου 2016. Ανακτήθηκε στις 29 Φεβρουαρίου 2016.